ระเบียบสภาเทศบาลตำบลแม่ลาน้อยระเบียบสภาเทศบาลตำบลแม่ลาน้อยว่าด้วยหลักเกณฑ์และวิธีการปฏิบัติสำหรับการเข้าร่วมประชุมสภาเทศบาลตำบลแม่ลาน้อยพ.ศ.๒๕๕๓[๑] โดยที่เป็นการสมควรกำหนดระเบียบสภาเทศบาลตำบลแม่ลาน้อยว่าด้วยหลักเกณฑ์และวิธีการปฏิบัติสำหรับการเข้าร่วมประชุมสภาเทศบาลตำบลแม่ลาน้อยทั้งนี้ เพื่อให้การประชุมสภาเทศบาลตำบลแม่ลาน้อยเป็นไปด้วยความสงบเรียบร้อยและถูกต้องตามเจตนารมณ์ของระเบียบกฎหมายอาศัยอำนาจตามความในข้อ ๒๔ วรรคท้ายแห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗โดยคำแนะนำและเห็นชอบของสภาเทศบาลตำบลแม่ลาน้อย จึงกำหนดระเบียบไว้ ดังนี้ข้อ ๑ ระเบียบนี้เรียกว่า ระเบียบสภาเทศบาลตำบลแม่ลาน้อยว่าด้วยหลักเกณฑ์และวิธีการปฏิบัติสำหรับการเข้าร่วมประชุมสภาเทศบาลตำบลแม่ลาน้อยพ.ศ. ๒๕๕๓ข้อ ๒ ระเบียบนี้ให้ใช้บังคับตั้งแต่วันถัดจากวันที่ประธานสภาลงนามประกาศใช้เป็นต้นไปข้อ ๓ ในระเบียบนี้การประชุมสภา หมายความว่าการประชุมสภาเทศบาลตำบลแม่ลาน้อยที่ประชุมสภา หมายความว่าที่ประชุมสภาหรือการประชุมสภาเทศบาลตำบลแม่ลาน้อยหรือการปรึกษาของสภาเทศบาลตำบลแม่ลาน้อยเจ้าหน้าที่สภา หมายความว่าพนักงานเทศบาลหรือพนักงานเจ้าหน้าที่ในสังกัดเทศบาลตำบลแม่ลาน้อยหรือผู้ซึ่งได้รับการแต่งตั้งจากนายกเทศมนตรีตำบลแม่ลาน้อยให้ทำหน้าที่รักษาความสงบเรียบร้อยของที่ประชุมสภาหรือบุคคลผู้ซึ่งประธานสภาร้องขอให้ช่วยเหลือในการรักษาความสงบเรียบร้อยของที่ประชุมสภาประธานสภา หมายความว่าประธานสภาเทศบาลตำบลแม่ลาน้อยประชาชน หมายความว่าบุคคลธรรมดาทั่วไป หรือตัวแทนนิติบุคคลหรือตัวแทนองค์กรหรือตัวแทนส่วนราชการที่เข้าฟังการประชุมสภาและให้หมายความรวมถึงบุคคลผู้ซึ่งประธานสภามีหนังสือเชิญเข้าร่วมประชุมสภาเป็นคราวๆ ไปข้อ ๔ ที่ประชุมสภาเป็นสถานที่ควรแก่การเคารพผู้เข้าร่วมประชุมสภาจะต้องแต่งกายสุภาพและประพฤติตนให้เรียบร้อยอย่างวิญญูชนทั่วๆ ไป พึงปฏิบัติและอยู่ ณ ที่ซึ่งจัดไว้ข้อ ๕ ประชาชนผู้เข้าร่วมประชุมสภาจะต้องลงชื่อและรับบัตรตามที่เจ้าหน้าที่สภากำหนดโดยจะต้องติดบัตรซึ่งได้รับจากเจ้าหน้าที่สภาไว้ที่อกเสื้อด้านซ้ายของตนเองตลอดระยะเวลาการเข้าฟังการประชุมสภาประชาชนผู้เข้าร่วมประชุมสภาไม่สามารถเสนอญัตติลงมติและลงคะแนนเสียงได้ข้อ ๖ ในระหว่างเข้าร่วมประชุมสภาหรือในขณะที่กำลังประชุมสภาห้ามผู้เข้าร่วมประชุมสภาไปในสถานที่อื่นใดซึ่งมิใช่ที่ซึ่งจัดไว้และห้ามกระทำการดังต่อไปนี้(๖.๑) กล่าวถ้อยคำใด ๆหรือยื่นเอกสารต่อที่ประชุมสภา หรือนำวัตถุใด ๆ มาแสดงในที่ประชุมสภา(๖.๒) พูดคุยส่งเสียงดังอันเป็นการรบกวนการประชุมสภาของที่ประชุมสภา(๖.๓) สูบบุหรี่หรือสิ่งเสพติดมึนเมาอื่นใด(๖.๔) แสดงกิริยาอันพึงรังเกียจหรือไม่สุภาพเรียบร้อย(๖.๕) ใช้เครื่องมือสื่อสารใด ๆ เป็นต้นว่าการใช้โทรศัพท์มือถือในระหว่างการเข้าร่วมประชุมสภา(๖.๖) พกพาอาวุธ สิ่งเทียมอาวุธหรือวัตถุอันตรายสิ่งผิดกฎหมาย เข้าไปร่วมประชุมสภา(๖.๗) ก่อกวนความสงบเรียบร้อยหรือกระทำการให้เสื่อมเสียเกียรติของที่ประชุมสภา(๖.๘) ถ่ายภาพหรือบันทึกภาพการประชุมสภาหรือกระทำการอื่นใดในลักษณะดังกล่าวที่ไม่เหมาะสมอันอาจจะก่อให้เกิดความเสียหายแก่สภาเทศบาลได้(๖.๙) จดหรือบันทึกข้อความการประชุมสภาหรือบันทึกเสียงการประชุมสภาหรือกระทำการอื่นใดในลักษณะดังกล่าว(๖.๑๐) ขัดคำวินิจฉัยหรือคำสั่งของประธานสภาข้อ ๗ ประชาชนหรือบุคคลผู้ซึ่งสนใจหรือประสงค์เข้าร่วมการประชุมสภาเป็นหมู่คณะตั้งแต่๑๐ คน (สิบคน) ขึ้นไป จะต้องแจ้งเป็นหนังสือต่อประธานสภาให้ทราบล่วงหน้าก่อนการประชุมสภาไม่น้อยกว่า ๓ วัน (สามวัน)ข้อ ๘ ในระหว่างเข้าร่วมประชุมสภาหรือในขณะที่กำลังประชุมสภาถ้าบุคคลใดละเมิดระเบียบนี้ หรือกระทำการฝ่าฝืนระเบียบนี้ให้ประธานสภามีอำนาจตักเตือน ห้ามปรามหรือสั่งให้บุคคลผู้ละเมิดหรือกระทำการฝ่าฝืนออกไปเสียจากที่ประชุมสภาก็ได้ข้อ ๙ ในกรณีที่บุคคลใดขัดคำสั่งประธานสภาหรือก่อกวนความสงบเรียบร้อยหรือกระทำการอันเสื่อมเสียเกียรติของที่ประชุมสภาประธานสภามีอำนาจสั่งให้บุคคลผู้นั้นหยุดกระทำนั้นหรือออกไปจากห้องประชุมสภาหรือสถานที่ประชุมสภาโดยมีหรือไม่มีกำหนดเวลาหรือเงื่อนไขอื่นก็ได้ข้อ ๑๐ ในกรณีที่ประธานสภา สั่งให้บุคคลใดออกจากห้องประชุมสภาหรือออกจากที่ประชุมสภาหรือออกจากที่ซึ่งจัดไว้หากบุคคลผู้นั้นขัดขืนประธานสภามีอำนาจสั่งเจ้าหน้าที่สภาหรือบุคคลอื่นที่ประธานสภาร้องขอให้ช่วยเหลือในการรักษาความสงบเรียบร้อยของที่ประชุมสภานำตัวบุคคลผู้นั้นออกจากห้องประชุมสภาหรือออกจากที่ประชุมสภาหรือออกไปให้พ้นบริเวณที่ประชุมสภาก็ได้ข้อ ๑๑ ให้ผู้เข้าร่วมการประชุมสภาปฏิบัติตามระเบียบสภาเทศบาลตำบลแม่ลาน้อย ว่าด้วยหลักเกณฑ์และวิธีการปฏิบัติสำหรับการเข้าร่วมประชุมสภาเทศบาลตำบลแม่ลาน้อยพ.ศ. ๒๕๕๓ โดยเคร่งครัดข้อ ๑๒ ให้ประธานสภารักษาการให้เป็นไปตามระเบียบนี้และให้มีอำนาจตีความวินิจฉัยปัญหาเมื่อมีปัญหาโต้แย้งเกี่ยวกับการปฏิบัติตามระเบียบนี้หรือกรณีที่ไม่ได้กำหนดไว้ในระเบียบนี้ให้ประธานสภาเป็นผู้วินิจฉัยและมีคำสั่งคำวินิจฉัยและคำสั่งของประธานสภาตามความในระเบียบนี้ให้เป็นที่สุดประกาศณ วันที่ ๑ พฤษภาคม พ.ศ. ๒๕๕๓กัญญาแสงทองประธานสภาเทศบาลตำบลแม่ลาน้อยปริยานุช/ผู้จัดทำ๓๐กรกฎาคม ๒๕๕๓นันท์นภัสร์/ตรวจ๓๐กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๙๐ ง/หน้า ๑๔/๒๓ กรกฎาคม ๒๕๕๓